|  |  |  |  |
| --- | --- | --- | --- |
|  | |  |  |
| ΕΛΛΗΝΙΚΗ ΔΗΜΟΚΡΑΤΙΑ | |  | Ξάνθη ΧΧΧΧΧΧΧ 2022 |
| ΝΟΜΟΣ ΞΑΝΘΗΣ | |  |  |
| ΚΕΝΤΡΟ ΠΟΛΙΤΙΣΜΟΥ  ΔΗΜΟΥ ΞΑΝΘΗΣ | |  | Αριθμ. Πρωτ. |
|  | |  |  |
| Διεύθυνση: | Πλ. Διοικητηρίου 1Α |  |  |
| Τ.Κ.: | 67133 Ξάνθη |  |
| Τηλέφωνο: | 2541072554 |  |
| e-mail: | promithies@cultureofxanthi.gr |  |

Στην Ξάνθη σήμερα την ΧΧΧΧΧΧΧΧΧΧ 2022 μεταξύ αφενός:

α) του Ν.Π.Δ.Δ. με την επωνυμία «Κέντρο Πολιτισμού Δήμου Ξάνθης», που εδρεύει στην Ξάνθη, Πλατεία Διοικητηρίου 1Α, Ξάνθη 67133, με ΑΦΜ 997654817, εκπροσωπείται νόμιμα για τις ανάγκες της παρούσας σύμβασης από τον πρόεδρο του διοικητικού συμβουλίου Ηλία Ασκαρίδη και στο εξής θα αναφέρεται στην παρούσα σύμβαση ως «Κέντρο Πολιτισμού Δήμου Ξάνθης» και αφετέρου:

β) της ΧΧΧΧΧΧΧ που εδρεύει στ ΧΧΧΧΧΧΧΧ, ΧΧΧΧ ΤΚ 6ΧΧΧΧ, με Α.Φ.Μ. 00000000, Δ.Ο.Υ. ΧΧΧΧΧ, εκπροσωπείται νόμιμα από τον ΧΧΧΧΧΧΧΧΧΧ, Α.Δ.Τ. ΧΧ000000 και στο εξής θα αναφέρεται στην παρούσα σύμβαση ως «ο ανάδοχος», έχοντας υπόψη:

Α) Την με αριθμό 00000 διακήρυξη του ηλεκτρονικού διαγωνισμού για την «Ηχητική και φωτιστική κάλυψη εκδηλώσεων του Κέντρου Πολιτισμού Δήμου Ξάνθης για ένα (1) έτος

Β) Την με αριθμό 00/000 (ΑΔΑ:0000) απόφαση του Κέντρου Πολιτισμού Δήμου Ξάνθης κατακύρωσης του διαγωνισμού «Ηχητική και φωτιστική κάλυψη εκδηλώσεων του Κέντρου Πολιτισμού Δήμου Ξάνθης για ένα (1) έτος».

Γ) τις τεχνικές προδιαγραφές της υπηρεσίας «Ηχητική και φωτιστική κάλυψη εκδηλώσεων του Κέντρου Πολιτισμού Δήμου Ξάνθης για ένα (1) έτος»».

Δ) Την οικονομική προσφορά του αναδόχου

συμφώνησαν, συνομολόγησαν και συναποδέχθηκαν τα εξής:

Άρθρο 1 Αντικείμενο

Με την παρούσα σύμβαση το «Κέντρο Πολιτισμού Δήμου Ξάνθης» αναθέτει στον «ανάδοχο» και αυτός αποδέχεται και αναλαμβάνει την εκτέλεση της εργασίας: «Ηχητική και φωτιστική κάλυψη εκδηλώσεων του Κέντρου Πολιτισμού Δήμου Ξάνθης για ένα (1) έτος» σύμφωνα με τους όρους και τις προδιαγραφές της σχετικής διακήρυξης και της προσφοράς της αναδόχου και η οποία αποτελεί αναπόσπαστο μέρος της παρούσης σύμβασης.

2. Αξία σύμβασης, τρόπος πληρωμής:

2.1. Η αμοιβή του αντισυμβαλλόμενου μπορεί να ανέλθει **έως** το ποσό των ΧΧΧΧΧΧΧΧΧΧ (00.000,00€) συμπεριλαμβανομένου Φ.Π.Α. 24% σύμφωνα με την «ΟΙΚΟΝΟΜΙΚΗ ΠΡΟΣΦΟΡΑ» του. Η αμοιβή για κάθε Ομάδα και κατηγορία εκδηλώσεων έχει ως εξής:

|  |  |  |  |  |  |  |
| --- | --- | --- | --- | --- | --- | --- |
|  |  | Μέγιστο πλήθος εκδηλώσεων | Τιμή κατακύρωσης | Μερικό σύνολο (χωρίς ΦΠΑ) | ΦΠΑ (24%) | Σύνολο με ΦΠΑ |
| ΟΜΑΔΑ | ΧΩΡΟΣ ΕΚΔΗΛΩΣΕΩΝ | α | β | γ (=αΧβ) | δ (=γΧ24%) | ε (=γ+δ) |
| Α | 1 (ΠΛΑΤΕΊΑ) | 1 |  |  |  |  |
|  | 2 (ΑΜΦΙΘΕΑΤΡΟ) | 1 |  |  |  |  |
|  | 3 (ΑΜΟΙΡΙΔΙΟ) | 1 |  |  |  |  |
|  | 4 (ΔΙΑΔΡΟΜΗ) | 1 |  |  |  |  |
|  | 04 (ΤΖΑΡΟΣ&ΑΟΞ) | 1 |  |  |  |  |
|  | 05(ΣΤΑΥΡΟΥΠΟΛΗ) | 1 |  |  |  |  |
| Β | 01(ΜΗΤΡΟΠΟΛΗ) | 1 |  |  |  |  |
|  | 2(ΝΕΑΝΙΚΗ) | 1 |  |  |  |  |
|  | 03 (ΛΙΜΝΙΟ) | 1 |  |  |  |  |
| Γ | 01: Πλατεία Δημοκρατίας | 1 |  |  |  |  |
|  | 02: Δημοτικό Αμφιθέατρο Ξάνθης | 1 |  |  |  |  |
| Δ | 01: Πλατεία Δημοκρατίας | 1 |  |  |  |  |
|  | 02: Δημοτικό Αμφιθέατρο Ξάνθης | 1 |  |  |  |  |
| Ε | Α | 0 |  |  |  |  |
|  | Β | 0 |  |  |  |  |
|  | Γ | 1 |  |  |  |  |
|  | Δ | 2 |  |  |  |  |
|  | Ε | 3 |  |  |  |  |
|  | ΣΤ | 4 |  |  |  |  |
|  | Ζ | 2 |  |  |  |  |
| Μερικό σύνολο (χωρίς ΦΠΑ) | | | |  |  |  |
| Φ.Π.Α. 24 % | | | | |  |  |
| Γενικό Σύνολο Προϋπολογισμού | | | | | |  |
| Ολογράφως: ΧΧΧΧΧΧΧΧΧΧΧΧΧΧΧΧΧΧ | | | | | | |

2.2. Η αξία της σύμβασης θα καλυφθεί από τις πιστώσεις του Κ.Α. 15.6471.006 «΄Ηχος - Φως» των προϋπολογισμών οικονομικού έτους 2023, με αριθμό δέσμευσης 000/00.00.2023 (ΑΔΑ: ΧΧΧΧ) και 2024.

2.3. Το ποσό θα καταβληθεί στον «ανάδοχο» αφού γίνουν όλες οι νόμιμες κρατήσεις υπέρ Δημοσίου και τρίτων, ήτοι:

- εισοδήματος αξίας 8% επί του καθαρού ποσού (άρθρο 64 του Ν.4172/2013, ΦΕΚ 167/Α/2013),

- κράτηση 0,1% υπέρ Ενιαίας Αρχής Δημοσίων Συμβάσεων

- Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του Ν. 4412/2016 (ΦΕΚ 147/Α/08.08.2016).

- Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

2.4. Απαιτούμενα δικαιολογητικά για την πληρωμή του αναδόχου είναι:

Α) Τιμολόγιο του αναδόχου.

Β) Φορολογική ενημερότητα.

Γ) Ασφαλιστική ενημερότητα.

Δ) Πρωτόκολλο παραλαβής καλής εκτέλεσης των εργασιών που πιστοποιείται από την αρμόδια επιτροπή σύμφωνα με το άρθρο 219 του Ν.4412/2016 (ΦΕΚ 147/08.08.2016) όπως αυτό εγκρίνεται αρμοδίως.

2.5. Το Κέντρο Πολιτισμού Δήμου Ξάνθης δύναται να πληρώνει τμηματικά τα νόμιμα εκδοθέντα παραστατικά με περισσότερα του ενός χρηματικών ενταλμάτων (παρ. 1 του άρθρου 12 του Ν. 4018, ΦΕΚ 215/Α/30.09.2011).

2.6. Το Κέντρο Πολιτισμού Δήμου Ξάνθης σε περίπτωση μη πληρωμής του αναδόχου εντός των προθεσμιών που ορίζονται με τις διατάξεις της παραγράφου Ζ του άρθρου πρώτου του ν. 4152/2013 (ΦΕΚ 107/Α/09.05.2013), οφείλει την καταβολή τόκων υπερημερίας όπως προβλέπονται από τον ανωτέρω νόμο

2.7. Εφόσον έχουν ξεκινήσει οι εκδηλώσεις και προκύψει ματαίωση, ο ανάδοχος θα πληρωθεί τις ημέρες που έχουν εκτελεστεί οι εκδηλώσεις. Η ημέρα ανακοίνωσης της ματαίωσης θεωρείται εκτελεσθείσα. Οι μη πραγματοποιηθείσες εκδηλώσεις αποζημιώνονται με το 50% της κατακυρωθείσας αξίας της σύμβασης, όπως αυτή θα διαμορφωθεί από την τιμή προσφοράς του αναδόχου.

2.8. Σε περίπτωση κατά την οποία ο ανάδοχος αφιχθεί στο χώρο της εκδήλωσης σύμφωνα με την εντολή εκτέλεσης αλλά δεν τοποθετήσει τον εξοπλισμό λόγω καιρικών συνθηκών ή ανασταλεί η εντολή εκ μέρους του Κέντρου Πολιτισμού Δήμου Ξάνθης, αυτός αποζημιώνεται με το πενήντα τοις εκατό (50%) της διαμορφωθείσας τιμής προσφοράς του αναδόχου για τις περιπτώσεις των **Ομάδων Γ, Δ’ και Ε’**.

2.9. Σε περίπτωση ακύρωσης ή ολικής ματαίωσης για λόγους που αφορούν το Κέντρο Πολιτισμού Δήμου Ξάνθης ή για λόγους ανωτέρας βίας, με έγκαιρη ενημέρωση του αναδόχου μέχρι τρείς (3) ημέρες πριν την έναρξη των **Ομάδων Γ, Δ’ και Ε’**, αυτός δεν αποζημιώνεται.

2.10. Εφόσον έχουν ξεκινήσει οι εκδηλώσεις των **Ομάδων Α’ και Β’** και προκύψει ματαίωση, ο ανάδοχος θα πληρωθεί τις ημέρες που έχουν εκτελεστεί οι εκδηλώσεις ως ποσοστό επί του συνολικού ποσού αμοιβής εκάστοτε ομάδας και κατηγορίας. Η ημέρα ανακοίνωσης της ματαίωσης θεωρείται εκτελεσθείσα. Οι αναφερόμενες τιμές είναι σύμφωνες με τον προϋπολογισμό άνευ ΦΠΑ και θα διαμορφωθούν αναλογικά σύμφωνα με την τιμή προσφοράς του αναδόχου.

2.10.1. Το συνολικό ποσό αμοιβής (χωρίς ΦΠΑ) κάθε ομάδας αναλύεται ως εξής:

2.10.1.1. Ομάδα Α’.

2.10.1.1.1. Χώρος εκδηλώσεων 01: δώδεκα χιλιάδες ευρώ (12.000,00€).

2.10.1.1.2. Χώρος εκδηλώσεων 02: τέσσερις χιλιάδες ευρώ (4.000,00€).

2.10.1.1.3. Χώρος εκδηλώσεων 03: δύο χιλιάδες πεντακόσια ευρώ (2.500,00€).

2.10.1.1.4. Χώρος εκδηλώσεων 04: Για το τμήμα από την από την Πλατεία Δημοκρατίας έως την Πλατεία Γαβριήλ Λαδά και πλατεία Ελευθερίας έως 28ης Οκτωβρίου & Φειδίου τριάντα χιλιάδες ευρώ (30.000,00€). Για το τμήμα «Είσοδος πόλης (Φόρος)» έως 28ης Οκτωβρίου & Φειδίου και από Πλατεία Γαβριήλ Λαδά έως «Βας. Σοφίας & Ύδρας γωνία» είκοσι χιλιάδες ευρώ (20.000,00€).

2.10.1.1.5. Χώρος εκδηλώσεων 04 «Κάψιμο του Τζάρου» και «Πάρκο Α.Ο.Ξ.» δύο χιλιάδες ευρώ (2.000,00€).

2.10.1.1.6. Χώρος εκδηλώσεων 05: χίλια πεντακόσια ευρώ (1.500,00€).

2.11.2.1. Ομάδα Β’.

2.11.2.2.Χώρος εκδηλώσεων 01: δώδεκα χιλιάδες ευρώ (12.000,00€).

2.11.2.3. Χώρος εκδηλώσεων 02: τρείς χιλιάδες ευρώ (3.000,00€).

2.11.2.4. Χώρος εκδηλώσεων 03: χίλια ευρώ (1.000,00€).

2.12. Σε περίπτωση κατά την οποία δεν ανατεθεί και δεν αναλωθεί το σύνολο του ανατεθειμένου προϋπολογισμού εντός της διάρκειας ης σύμβασης, ο ανάδοχος δικαιούται μόνο την αμοιβή για τις παρασχεθείσες έως τη λύση της σύμβασης υπηρεσίες σύμφωνα με τα ειδικότερα οριζόμενα στην παρούσα και παραιτείται ρητά, ανέκκλητα και ανεπιφύλακτα από την αναζήτηση του υπολοίπου της αμοιβής και οποιασδήποτε μορφής αποζημίωσης.

2.13. Το τίμημα που δεν θα αναλωθεί στην τρέχουσα χρήση, θα βαρύνει τους αντίστοιχους κωδικούς οικονομικού έτους 2024.

2.14. Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες καθ’ όλη τη διάρκεια της σύμβασης.

Άρθρο 3 Τόπος και χρόνος εκτέλεσης της σύμβασης

3.1 Ως τόπος παροχής της υπηρεσίας εργασίας νοούνται οι εκάστοτε οριζόμενοι από το Κέντρο Πολιτισμού Δήμου Ξάνθης χώροι τέλεσης εκδηλώσεων. Ως χώρος νοείται οποιοσδήποτε ανοιχτός ή κλειστός εντός των ορίων του Δήμου Ξάνθης.

3.2. Η σύμβαση θεωρείται ότι εκτελέστηκε όταν:

α. Λήξη ο χρόνος υλοποίησης της, ήτοι στις ΧΧΧΧ 2024.

β. Ολοκληρώθηκε η πραγματοποίηση του συνόλου των εκδηλώσεων που προβλέφθηκαν στην παρούσα διακήρυξη.

γ. Εκπληρώθηκαν και οι τυχόν λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβαση.

3.3. Η σύμβαση μπορεί να παραταθεί με συμφωνία των δύο μερών έως την εξάντληση του οικονομικού αντικειμένου της παρούσας σε περίπτωση μη ανάλωσης του συνόλου των προϋπολογισμένων εκδηλώσεων.

3.4. Το Κέντρο Πολιτισμού Δήμου Ξάνθης διατηρεί το δικαίωμα να αυξομειώσει τον αριθμό των εκδηλώσεων μεταξύ των κατηγοριών της **«ΟΜΑΔΑ Ε»** αλλά μέχρι το ύψους του προϋπολογισμού.

Άρθρο 4 Υποχρεώσεις συμβαλλομένων

4.1 Το Κέντρο Πολιτισμού Δήμου Ξάνθης µε έγγραφη εντολή εκτέλεσης του Τμήματος Πολιτιστικών Εκδηλώσεων θα ειδοποιεί τον ανάδοχο για την οποιαδήποτε εκδήλωση ή ομάδα εκδηλώσεων ως εξής:

4.1.1. **Για την «Ομάδα Α»:**

4.1.1.1. Ο χώρος εκδηλώσεων 01 θα είναι λειτουργικά έτοιμος το αργότερο στις 28 Φεβρουαρίου 2024.

4.1.1.2. Ο χώρος εκδηλώσεων 02 θα είναι λειτουργικά έτοιμος το αργότερο στις 3 Μαρτίου 2024.

4.1.1.3. Ο χώρος εκδηλώσεων 03 θα είναι λειτουργικά έτοιμος στις 7 Μαρτίου και στις 12 και 13 Μαρτίου 2024.

4.1.1.4. Ο χώρος εκδηλώσεων 04 θα είναι λειτουργικά έτοιμος από την Πλατεία Δημοκρατίας έως την Πλατεία Γαβριήλ Λαδά και πλατεία Ελευθερίας έως 28ης Οκτωβρίου & Φειδίου έως τις **8 Μαρτίου 2024**. Τα υπόλοιπα τμήματα από «Είσοδος πόλης (Φόρος)» έως 28ης Οκτωβρίου & Φειδίου και από Πλατεία Γαβριήλ Λαδά έως «Γέφυρα Κόσυνθου» έως τις **14 Μαρτίου 2024**. Οι περιπτώσεις «Κάψιμο του Τζάρου» και «Πάρκο Α.Ο.Ξ.» αναφέρονται μόνο για τις **17 Μαρτίου 2024**.

4.1.1.5. Ο χώρος εκδηλώσεων 05 αναφέρεται μόνο για τις **18 Μαρτίου 2024.**

4.1.2. Για την «Ομάδα Β» οι χώροι εκδηλώσεων θα πρέπει να είναι λειτουργικά έτοιμοι στις 01 Σεπτεμβρίου 2023.

4.1.3. Για την «Ομάδα Γ» ο ανάδοχος θα ενημερωθεί δέκα (10) ημέρες πριν την έναρξη με αναλυτικό πλάνο.

4.1.4. Για την «Ομάδα Δ» ο ανάδοχος θα ενημερωθεί δέκα (10) ημέρες πριν την έναρξη με αναλυτικό πλάνο:

4.1.5. Για την «Ομάδα Ε» ο ανάδοχος θα ενημερωθεί

4.1.5.1. Έξι (06) ημέρες πριν την πραγματοποίηση εκδηλώσεων Τύπου Α’ και Β’.

4.1.5.2. Τρείς (03) ημέρες πριν την πραγματοποίηση των υπόλοιπων κατηγοριών.

4.2. Σε κάθε έγγραφη παραγγελία υποχρεωτικά θα αναφέρονται ο τόπος, ο χρόνος, ο τύπος και οι τεχνικές λεπτομέρειες της εκδήλωσης (πλάνο σκηνής).

4.3 Το «Κέντρο Πολιτισμού Δήμου Ξάνθης» δεν έχει καμιά ανάμιξη και ευθύνη στις σχέσεις του «αναδόχου» μετά των συνεργατών του και τις εν γένει υποχρεώσεις του προς αυτούς και κάθε τρίτο.

4.4 Ο «ανάδοχος» είναι αποκλειστικά υπεύθυνος και υπόχρεος για την ασφάλεια του προσωπικού που θα χρησιμοποιήσει για την εκτέλεση της παρούσας σύμβασης καθώς και θα εξακολουθήσει να τηρεί κατά την εκτέλεση της παρούσας σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’ του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

4.5 Ο «ανάδοχος» αναλαμβάνει την αστική ευθύνη στους χώρους των εκδηλώσεων όσον αφορά την εγκατάσταση και λειτουργία των ηχητικών και φωτιστικών συστημάτων από την έναρξη των εργασιών εγκατάστασης έως την αποξήλωση τους, έναντι τρίτων για οποιοδήποτε τυχαίο γεγονός ήθελε συμβεί.

4.6. Ο ανάδοχος είναι υπεύθυνος για την προστασία των καλωδιώσεων και ηλεκτρικών του εγκαταστάσεων, φροντίζοντας την μη έκθεση αυτών (χρήση cross-cable) παρέχοντας Υπεύθυνη Δήλωση Εγκαταστάτη (ΥΔΕ).

4.7. Ο ανάδοχος είναι υπεύθυνος για την φύλαξη των μηχανημάτων του.

4.8. Ο ανάδοχος είναι υπεύθυνος για την απαρέγκλιτη τήρηση των οδηγιών για την ασφαλή λειτουργία ζωντανών θεαμάτων και ακροαμάτων του Υπουργείου Πολιτισμού και Αθλητισμού, όπως αυτά εξειδικεύονται και ισχύουν κάθε φορά. Η τήρηση των υγειονομικών πρωτοκόλλων αφορά τόσο το προσωπικό του αναδόχου (π.χ. υποχρεωτική χρήση μη ιατρικής μάσκας και γαντιών κλπ), όσο και στον εξοπλισμό (π.χ. ατομικό διαχωριστικό Plexiglas για τα χάλκινα πνευστά και τα τύμπανα, απολύμανση των μικροφώνων κλπ).

4.9. Σε περίπτωση βροχής ο ανάδοχος θα πρέπει να μεριμνήσει για την ασφαλή λειτουργία των μηχανημάτων του προβλέποντας από πριν τις ανάλογες αλλαγές / προσθήκες τις οποίες θεωρεί ότι πρέπει να γίνουν στην περίπτωση πιθανής βροχόπτωσης.

4.10. Η τοποθέτηση του εξοπλισμού πρέπει να έχει ολοκληρωθεί τουλάχιστον δύο (02) ώρες πριν την έναρξη της εκδήλωσης, προκειμένου να ολοκληρωθεί ο ηχητικός έλεγχος και η πρόβα του μουσικού σχήματος.

4.11. Ο «ανάδοχος» οφείλει εντός είκοσι τεσσάρων (24) ωρών από το πέρας των εκδηλώσεων να έχει αποξηλώσει τα ηχητικά και φωτιστικά συστήματα καθώς και τα απαραίτητα υλικά από κάθε χώρο πραγματοποίησης αυτής.

4.12. Ο ανάδοχος είναι υποχρεωμένος να αποκαταστήσει τυχόν βλάβες που θα προκληθούν, συνεπεία πλημμελούς εκτέλεσης των εργασιών του.

4.13. Ο ανάδοχος υποχρεούται να διαθέτει επαρκές και κατάλληλο προσωπικό για την εκτέλεση των υπηρεσιών που του ανατίθενται, σύμφωνα και με τις δεσμεύσεις, ΠΑΡΑΡΤΗΜΑ 09 «Υπεύθυνη Δήλωση» που ανέλαβε με την υποβολή της προσφοράς του. Ειδικότερα για την κάλυψη των εκδηλώσεων όπως περιγράφονται στο Παράρτημα 01 «Τεχνική Προδιαγραφή», που θα πραγματοποιούνται την ίδια μέρα σε διάφορους χώρους ο «ανάδοχος» δηλώνει ότι θα διαθέτει το απαραίτητο ανθρώπινο δυναμικό σε όρους απαιτούμενης εξειδίκευσης επαγγελματικών προσόντων και εμπειρίας, π.χ. ηχολήπτης, βοηθός ηχολήπτη, φωτιστής, αδειοδοτημένος ηλεκτρολόγος, οι οποίοι και θα έρχονται σε άμεση επαφή με τους καθηγητές (προετοιμασία κλπ).

4.14. Ο ανάδοχος έχει την υποχρέωση να ενημερώνει έγκαιρα το «Κέντρο Πολιτισμού Δήμου Ξάνθης» για την πορεία των εργασιών, καθώς και για επιμέρους προβλήματα που προκύπτουν στην διάρκεια της κάθε «εντολή «εκτέλεσης».

4.15. Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από το Τμήμα Πολιτιστικών Εκδηλώσεων του Κέντρου Πολιτισμού Δήμου Ξάνθης το οποίο και θα εισηγείται για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του Ν. 4412/2016.

Άρθρο 5 Καταγγελία

5.1. Το «Κέντρο Πολιτισμού Δήμου Ξάνθης», δικαιούται να καταγγείλει τη σύμβαση σε οποιαδήποτε από τις ακόλουθες περιπτώσεις:

α) Ο «ανάδοχος» δεν υλοποιεί την εργασία με τον τρόπο που ορίζεται στη σύμβαση.

β) Ο «ανάδοχος» αρνείται ή αμελεί να εκτελέσει τις εντολές εκτέλεσης.

γ) Ο «ανάδοχος» εκχωρεί τη σύμβαση ή αναθέτει την εργασία ή μέρος αυτής υπεργολαβικά χωρίς την άδεια του «Κέντρο Πολιτισμού Δήμου Ξάνθης».

δ) Ο «ανάδοχος» πτωχεύσει, τεθεί υπό αναγκαστική διαχείριση ή εκκαθάριση, λυθεί ή ανακληθεί η άδεια λειτουργίας του ή γίνουν πράξεις αναγκαστικής εκτελέσεως σε βάρος του, στο σύνολο ή σε σημαντικό μέρος των περιουσιακών του στοιχείων.

ε) Εκδίδεται τελεσίδικη απόφαση κατά του «αναδόχου» για αδίκημα σχετικό με την άσκηση του επαγγέλματός του.

στ) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης.

ζ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

5.2. Το «Κέντρο Πολιτισμού Δήμου Ξάνθης» αναστέλλει την καταβολή οποιουδήποτε ποσού πληρωτέου σύμφωνα με την σύμβαση προς τον «ανάδοχο» μέχρις εκκαθαρίσεως των μεταξύ τους υποχρεώσεων.

5.3. Το «Κέντρο Πολιτισμού Δήμου Ξάνθης» δικαιούται να απαιτήσει πρόσθετα από τον «ανάδοχο» αποζημίωση για κάθε ζημία που υπέστη μέχρι του ανώτατου ποσού της συμβατικής τιμής και το τυχόν διαφέρον που θα προκύψει που αντιστοιχεί στην αξία του τμήματος της εργασίας που δεν μπορεί, λόγω πλημμελούς εκτελέσεως της σύμβασης, να χρησιμοποιηθεί για τον προοριζόμενο σκοπό.

5.4. Το «Κέντρο Πολιτισμού Δήμου Ξάνθης» δικαιούται να απαιτήσει πρόσθετη αποζημίωση για κάθε ζημία που υπέστη λόγω πλημμελούς εκτελέσεως της σύμβασης μέχρι του διπλασίου ποσού της τιμής προσφοράς καθώς και το τυχόν διαφέρον που θα προκύψει στην αξία του τιμήματος κτήσης από την ελεύθερη αγορά. Ο καταλογισμός του διαφέροντος επιβάλλεται στον έκπτωτο οικονομικό φορέα με απόφαση της αναθέτουσας αρχής, που εκδίδεται σε αποκλειστική προθεσμία δεκαοκτώ (18) μηνών μετά την έκδοση και την κοινοποίηση της απόφασης κήρυξης εκπτώτου, και εφόσον κατακυρωθεί η προμήθεια των υπηρεσιών που δεν παρασχέθηκαν προσηκόντως από τον έκπτωτο οικονομικό φορέα σε τρίτο οικονομικό φορέα. Για την είσπραξη του διαφέροντος από τον έκπτωτο οικονομικό φορέα μπορεί να εφαρμόζεται η διαδικασία του Κώδικα Είσπραξης Δημόσιων Εσόδων. Το διαφέρον εισπράττεται υπέρ της αναθέτουσας αρχής.

Άρθρο 6 Εκχώρηση - Μεταβίβαση

6.1. Ο ανάδοχος δεν δικαιούται να μεταβιβάσει ή εκχωρήσει δικαιώματα ή υποχρεώσεις από τη σύμβαση ή μέρος αυτής χωρίς την έγγραφη συναίνεση του «Κέντρο Πολιτισμού Δήμου Ξάνθης».

6.2. Απαγορεύεται ρητά η εκχώρηση και ενεχυρίαση των απαιτήσεων του αναδόχου σε άλλο φυσικό ή νομικό πρόσωπο, πλην των αναγνωρισμένων Τραπεζικών Ιδρυμάτων και Ν.Π.Δ.Δ.

6.3. Ο ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου (σε περίπτωση που ο ανάδοχος έχει στηριχθεί στις ικανότητες του υπεργολάβου όσον αφορά τη χρηματοοικονομική επάρκεια-τεχνική και επαγγελματική ικανότητα).

Άρθρο 7 Ανωτέρα βία

7.1. Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του αναδόχου κ.α. στην περίπτωση κατά την οποία υπάρξει λόγος ανωτέρας βίας ο ανάδοχος οφείλει να ειδοποιήσει αμελλητί το Κέντρο Πολιτισμού Δήμου Ξάνθης και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

7.2. Ως ανωτέρα βία λογίζεται και η ματαίωσης οποιασδήποτε εκδήλωσης λόγω εκτάκτων μέτρων προστασίας της Δημόσιας Υγείας, σύμφωνα με την παράγραφο 3 του άρθρου 18, την παράγραφο 3 του άρθρου 21 και την παράγραφο 1 του άρθρου 44 του Συντάγματος, προς αποφυγή του κινδύνου εμφάνισης ή και διάδοσης ασθενειών που ενδέχεται να έχουν σοβαρές επιπτώσεις στη δημόσια υγεία και την επιβολή μέτρων πρόληψης, υγειονομικής παρακολούθησης, καθώς και περιορισμού της διάδοσης των ασθενειών ακόμη και σε τοπικό επίπεδο.

Άρθρο 8 Εγγυητική καλής εκτέλεσης

Ο ανάδοχος κατέθεσε, ως εγγύηση καλής εκτέλεσης του έργου στο διαγωνισμό την με αριθμό 000000000 εγγυητική επιστολή / παρακαταθήκη της Τράπεζας ΧΧΧΧΧΧΧ. Η παροχή της εγγύησης αυτής δεν μπορεί να θεωρηθεί ότι περιορίζει καθ’ οιονδήποτε τρόπο την από το Νόμο και τη σύμβαση ευθύνης του αναδόχου απέναντι του «Κέντρο Πολιτισμού Δήμου Ξάνθης». Η εγγύηση καλής εκτέλεσης θα επιστραφεί μετά την βεβαίωση καλής εκτέλεσης της υπηρεσίας.

Σε περίπτωση καταγγελίας ή μονομερούς λύσης της σύμβασης λόγω υπαιτιότητας του «αναδόχου» εκπίπτει η υπέρ του «Κέντρο Πολιτισμού Δήμου Ξάνθης» η εγγύηση καλής εκτέλεσης.

Άρθρο 9: Εφαρμοστέο δίκαιο – επίλυση διαφορών

9.1. Για την ανάθεση και εκτέλεση της σύμβασης, έχουν εφαρμογή, οι κατωτέρω διατάξεις, όπως ισχύουν κατά το χρόνο δημοσίευσης της παρούσας:

9.1.1. Οι διατάξεις του Δημοτικού και Κοινοτικού Κώδικα (Ν. 3463/06, ΦΕΚ 114/Α/08.06.2006) όπως τροποποιήθηκε και ισχύει.

9.1.2. Οι διατάξεις των άρθρων του Ν. 4412/2016 (ΦΕΚ 147/08.08.2016) όπως τροποποιήθηκε και ισχύει.

9.1.3 Του Ν.3852/2010 (Φ.Ε.Κ. 87/Α/07.06.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», όπως τροποποιήθηκε και ισχύει.

9.1.4. Οι σε εκτέλεση των ανωτέρω νόμων εκδοθείσες λοιπές κανονιστικές διατάξεις, καθώς και άλλες διατάξεις που αναφέρονται ρητά ή απορρέουν από τα οριζόμενα στην παρούσα σύμβασης παροχής υπηρεσιών και γενικότερα κάθε διάταξη (νόμου, Π.Δ., απόφασης, κ.λ.π.) που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

9.1.5. Η με αριθμό 000/00.00.2023 (ΑΔΑΜ: ΧΧΧΧΧΧΧΧΧ) Διακήρυξη Ανοικτού Δημόσιου Διαγωνισμού του Κέντρου Πολιτισμού Δήμου Ξάνθης (αρ. συστήματος ΕΣΗΔΗΣ: ΧΧΧΧ».

9.2. Κάθε τροποποίηση του παρόντος θα γίνεται αποκλειστικά και μόνο γραπτά και αποκλείεται κάθε άλλο αποδεικτικό μέσο.

9.3. Σε περίπτωση που δεν επιτευχθεί φιλική επίλυση της διαφοράς, αυτή διευθετείται βάσει της Ελληνικής νομοθεσίας και αρμόδια θα είναι τα κατά τόπους αρμόδια Δικαστήρια που εδρεύουν στην Ξάνθη.

Η παρούσα σύμβαση συντάχθηκε σε τρία (3) αντίγραφα, από τα οποία δύο (2) παρέμειναν στο Κέντρο Πολιτισμού Δήμου Ξάνθης και ένα (1) έλαβε ο ανάδοχος.

Τα συμβαλλόμενα μέρη

|  |  |
| --- | --- |
| Για το  «Κέντρο Πολιτισμού Δήμου Ξάνθης»  Ο πρόεδρος  Ηλίας Ασκαρίδης | Για τον «ανάδοχο»  ΧΧΧΧΧΧΧ |